Diari Oficial de la Generalitat Valenciana


Sumari del DOGV 3491, del 10-05-1999 (1999/2904)

Notificació de la resolució del recurs ordinari número R-104/1998.
------------------------------------------------------------------

### Dades del document

Número de DOGV
:   3491

Data del DOGV
:   10-05-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/2904


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari número R-104/1998. [1999/M2904]
  
De conformitat amb allò que s'ha establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Miguel Veintimilla Boquera i a la senyora Carmen Muñoz Rodríguez la resolució del recurs ordinari amb el número de referència interna R-104/1998.
  
Resolució
  
Examinat el recurs ordinari formulat pel senyor Miguel Veintimilla Boquera i la senyora Carmen Muñoz Rodríguez en la sol·licitud de visat de contracte i ajudes econòmiques directes, per a l'adquisició protegida d'un habitatge de protecció oficial en l'expedient de construcció número 46/1E/0739/1994/250.
  
Antecedents de fet
  
Primer
  
El senyor Miguel Vicente Veintimilla Boquera i la senyora María Carmen Muñoz Ramírez, adquirents d'un habitatge de protecció oficial de règim especial mitjançant contracte de compravenda de data 9 de maig de 1996, presentaren en el Servei Territorial d'Arquitectura i Habitatge de València el dia 14 de maig de 1996 la sol·licitud de visat de contracte i ajudes econòmiques directes per a l'adquisició de l'habitatge de protecció oficial.
  
Segon
  
A la vista de la documentació aportada, i segons a l'article 5.a) del Decret 55/1992, de 30 de març, del Govern Valencià, el cap del servei territorial dicta resolució denegatòria de les ajudes econòmiques directes sol·licitades, ja que estima que la part sol·licitant és titular del domini d'un habitatge de protecció oficial.
  
Tercer
  
Contra la citada resolució interposen recurs ordinari el senyor Miguel Vicente Veintimilla Boquera i la senyora María Carmen Muñoz Rodríguez, amb les al·legacions que consten en aquest, i que es donen per reproduïdes en benefici de la brevetat.
  
Fonaments de dret
  
Primer
  
Aquesta direcció general és competent per a la resolució del present recurs ordinari, tant per allò que s'ha disposat en els articles 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com per allò que s'ha establit en el Decret 65/1991, de 15 d'abril, del Consell de la Generalitat Valenciana (DOGV núm. 1.547, de 21 de maig).
  
Segon
  
Allò que s'ha disposat en els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
Tercer
  
Segons disposa l'article 5.a) del Decret 55/1992, de 30 de març, del Govern Valencià, és requisit necessari per a accedir a les subvencions per a habitatges protegits que els adquirents d'aquests no siguen titulars del domini d'algun altre habitatge de protecció oficial.
  
Quart
  
Segons disposa l'article 2.b). de l'Ordre de 27 de juliol de 1994, del conseller d'Obres Públiques, Urbanisme i Transports, el model oficial de sol·licitud d'ajudes contindrà la declaració de no ser titular del domini d'algun altre habitatge de protecció oficial, la qual cosa significa que en el moment de la sol·licitud de les ajudes els sol·licitants no han de ser titulars d'un altre habitatge de protecció oficial.
  
Cinqué
  
En el cas que estem tractant, revisada la documentació que està en l'expedient, es comprova que en el moment de la sol·licitud de les ajudes econòmiques directes els sol·licitants eren titulars d'un altre habitatge de protecció oficial, ja que el mencionat altre habitatge fou transmés amb posterioritat a la sol·licitud d'ajudes, concretament el dia 27 de juny de 1997; a partir del que s'ha exposat anteriorment, no es compleix el requisit exigit per la normativa, per la qual cosa, no havent-se aportat per la part recurrent prova suficient i adequada que desvirtue el contingut de la resolució impugnada, procedeix confirmar aquesta.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la divisió de promoció privada, resolc:
  
Desestimar el recurs ordinari formulat pel senyor Miguel Vicente Veintimilla Boquera i la senyora María Carmen Muñoz Ramírez contra la Resolució del Servei Territorial d'Arquitectura i Habitatge de València, de data 9 de desembre de 1997, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació d'aquesta.
  
Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs. Tot això de conformitat amb allò que s'ha previst en els articles 57.2-f (en relació amb la disposició addicional onze de la LRJAP i PAC) i 58 de la Llei Reguladora de la Jurisdicció Contenciosa Administrativa de 27 de desembre de 1956; així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjuí que es puga exercir qualsevol altre recurs que s'estime oportú.